Ericu950/Stoicheia-meter-silver huggingface dataset:
τὸ δὲ ἔργον τὸ ἴδιον ὁ κεκτημένος δεδώρηται , ὅτι οὐ δεῖται ·
ὁ δὲ χρώμενος οὐχὶ κέκτηται , ὅτι κύριος εἷς ἁπάντων καὶ δεσπότης ἐστίν , ὃς ὀρθότατα ἐρεῖ ·
„ ἐμὴ πᾶσά ἐστιν ἡ γῆ “  ἴσον τῷ , τὸ γενητὸν ἅπαν ἐμόν  , „ ὑμεῖς δὲ προσήλυτοι καὶ πάροικοι ἐναντίον ἐμοῦ “  Lev 0 .
πρὸς μὲν γὰρ ἀλλήλους οἱ γενόμενοι πάντες αὐτοχθόνων καὶ εὐπατριδῶν ἔχουσι λόγον , πάντες ἰσοτιμίαν καὶ ἰσοτέλειαν καρπούμενοι , πρὸς δὲ θεὸν ἐπηλύτων καὶ παροίκων 0 ·
ἕκαστος γὰρ ἡμῶν ὥσπερ εἰς ξένην πόλιν ἀφῖκται τόνδε τὸν κόσμον , ἧς πρὸ γενέσεως οὐ μετεῖχε , καὶ ἀφικόμενος παροικεῖ , μέχρις ἂν τὸν ἀπονεμηθέντα τοῦ βίου χρόνον διαντλήσῃ 0 .
ἅμα μέντοι καὶ δόγμα εἰσηγεῖται πάνσοφον , ὅτι μόνος κυρίως ὁ θεὸς πολίτης ἐστί , πάροικον δὲ καὶ ἐπήλυτον τὸ γενητὸν ἅπαν , οἱ δὲ λεγόμενοι πολῖται καταχρήσει μᾶλλον ὀνόματος ἢ ἀληθείᾳ προσαγορεύονται 0 ·
δωρεὰ δὲ ἀποχρῶσα σοφοῖς ἀνδράσι πρὸς τὸν μόνον πολίτην θεὸν ἀντεξετασθεῖσιν , ἐπηλύτων καὶ παροίκων λαβεῖν τάξιν , ἐπειδὴ τῶν ἀφρόνων ἔπηλυς μὲν ἢ πάροικος ἁπλῶς οὐδεὶς ἐν τῇ τοῦ θεοῦ πόλει γίνεται , φυγὰς δὲ πάντως ἀνευρίσκεται , οἷον δὴ καὶ προσανεφθέγξατο ὡς δογματικώτατον 0 .
„ πράσει “ φησίν „ οὐ πραθήσεται ἡ γῆ “ ·
καὶ ὑπὸ τίνος ἡσύχασεν , ἵν ἐκ τοῦ παρασιωπηθέντος ὁ μὴ φυσιολογίας ἀμύητος εἰς ἐπιστήμην ὠφελῆται .
εὑρήσεις τοίνυν σκοπῶν ἅπαντας καὶ τοὺς λεγομένους χαρίζεσθαι πιπράσκοντας μᾶλλον ἢ δωρουμένους καὶ οὓς οἰόμεθα λαμβάνειν χάριτας πρὸς ἀλήθειαν ὠνουμένους 0 ·
οἱ μὲν γὰρ διδόντες , ἀμοιβὴν ἔπαινον ἢ τιμὴν θηρώμενοι , ζητοῦντες χάριτος ἀντίδοσιν , εὐπρεπεῖ δωρεᾶς ὀνόματι κυρίως πρᾶσιν ἐργάζονται , ἐπεὶ καὶ τοῖς πωλοῦσιν ἀνθ ὧν ἂν παράσχωσιν ἔθος λαμβάνειν ἐστίν ·
οἱ δὲ προσιέμενοι τὰς δωρεάς , μελετῶντες ἀποδοῦναι καὶ ἐπὶ καιρὸν ἀποδιδόντες , ἔργον ὠνουμένων δρῶσι , καὶ γὰρ ἐκεῖνοι ὥσπερ λαβεῖν ἴσασι καὶ ἀποδοῦναι .
ὁ δὲ θεὸς οὐ πωλητὴρ ἐπευωνίζων τὰ ἑαυτοῦ κτήματα , δωρητικὸς δὲ τῶν ἁπάντων , ἀενάους χαρίτων πηγὰς ἀναχέων , ἀμοιβῆς οὐκ ἐφιέμενος 0 ·
οὔ τε γὰρ ἐπιδεὴς αὐτὸς οὔ τε τις τῶν γεγονότων ἱκανὸς ἀντιδοῦναι δωρεάν 0 1 .
πάντων οὖν ἀνωμολογημένων θεοῦ κτημάτων λόγοις τε ἀληθέσι καὶ μαρτυρίαις , ἃς οὐ θέμις ψευδομαρτυριῶν ἁλῶναι  χρησμοὶ γάρ , οὓς ἐν ἱεραῖς βίβλοις Μωυσῆς ἀνέγραψεν , οἱ μαρτυροῦντές εἰσι  , παραιτητέον τοίνυν τὸν νοῦν , ὃς τὸ γεννηθὲν κατὰ τὴν πρὸς αἴσθησιν σύνοδον κτῆμα ἴδιον ᾠήθη τε καὶ ἐκάλεσε  τὸν  Κάιν καὶ εἶπεν 0 ·
„ ἐκτησάμην ἄνθρωπον διὰ τοῦ θεοῦ “ , καὶ κατὰ τοῦτο διαμαρτών ·
ὅτι ὁ θεὸς αἴτιον , οὐκ ὄργανον , τὸ δὲ γινόμενον δι ὀργάνου μὲν ὑπὸ δὲ αἰτίου πάντως γίνεται 0 1 .
πρὸς γὰρ τήν τινος γένεσιν πολλὰ δεῖ συνελθεῖν , τὸ ὑφ οὗ , τὸ ἐξ οὗ , τὸ δι οὗ , τὸ δι ὅ 0 1 2 ·
καὶ ἔστι τὸ μὲν ὑφ οὗ τὸ αἴτιον , ἐξ οὗ δὲ ἡ ὕλη , δι οὗ δὲ τὸ ἐργαλεῖον , δι ὃ δὲ ἡ αἰτία 0 1 2 .
φέρε γάρ , εἴ τις ἀνέροιτο , οἰκία καὶ πόλις πᾶσα ἵνα κατασκευασθῇ , τίνα συνελθεῖν δεῖ ;
ἆρ οὐ δημιουργὸν καὶ λίθους καὶ ξύλα καὶ ὄργανα 0 ;
τί οὖν ἐστι δημιουργὸς πλὴν τὸ αἴτιον ὑφ οὗ 0 ;
τί δὲ λίθοι καὶ ξύλα πλὴν ἡ ὕλη , ἐξ ἧς ἡ κατασκευή 0 1 ;
τί δὲ τὰ ὄργανα πλὴν τὰ δι ὧν 0 ;
τίνος δὲ ἕνεκα πλὴν σκέπης καὶ ἀσφαλείας , τὸ δι ὃ τοῦτό ἐστι 0 ;
μετελθὼν οὖν ἀπὸ τῶν ἐν μέρει κατασκευῶν ἴδε τὴν μεγίστην οἰκίαν ἢ πόλιν , τόνδε τὸν κόσμον ·
εὑρήσεις γὰρ αἴτιον μὲν αὐτοῦ τὸν θεὸν ὑφ οὗ γέγονεν , ὕλην δὲ τὰ τέσσαρα στοιχεῖα ἐξ ὧν συνεκράθη , ὄργανον δὲ λόγον θεοῦ δι οὗ κατεσκευάσθη , τῆς δὲ κατασκευῆς αἰτίαν τὴν ἀγαθότητα τοῦ δημιουργοῦ 0 1 2 .
φιλαλήθων ἥδε διάκρισις ἐπιστήμης ἀληθοῦς καὶ ὑγιοῦς ἐφιεμένων 0 ·
οἱ δὲ φάσκοντες διὰ τοῦ θεοῦ τι κεκτῆσθαι τὸ μὲν αἴτιον ὄργανον τὸν δημιουργόν , τὸ δ ὄργανον αἴτιον τὸν ἀνθρώπινον νοῦν ὑπολαμβάνουσιν 0 .
αἰτιάσαιτ  ἂν ὁ ὀρθὸς λόγος καὶ Ἰωσὴφ εἰπόντα , διὰ τοῦ θεοῦ τὴν σαφήνειαν εὑρεθήσεσθαι τῶν ἐνυπνίων  Gen .
ἐχρῆν γὰρ εἰπεῖν , ὑπ αὐτοῦ ὡς αἰτίου τὴν τῶν ἀφανῶν ἀνάπτυξίν τε καὶ ἀκρίβειαν δεόντως ἔσεσθαι ·
ὄργανα γὰρ ἡμεῖς , δι  ὧν αἱ κατὰ μέρος ἐνέργειαι , ἐπιτεινόμενα καὶ ἀνιέμενα , τεχνίτης δὲ ὁ τὴν πλῆξιν ἐργαζόμενος τῶν σώματός τε καὶ ψυχῆς δυνάμεων , ὑφ οὗ πάντα κινεῖται 0 .
τοὺς μὲν οὖν πραγμάτων διαφορὰς ἀδυνατοῦντας διαστέλλειν ὡς ἀμαθεῖς ἀναδιδακτέον , τοὺς δὲ ὑπὸ φιλονεικίας τὰς τῶν σημαινομένων τάξεις ἐναλλάττοντας ὡς ἐριστικοὺς φευκτέον , τοὺς δὲ μετὰ τῆς τῶν ἐμφερομένων ἀκριβοῦς ἐρεύνης ἑκάστῳ τῶν εὑρεθέντων τὴν οἰκείαν χώραν προσνέμοντας ὡς ἀψευδῆ φιλοσοφίαν μετιόντας ἐπαινετέον 0 .
μωυσῆς γοῦν τοῖς δεδιόσι , μή ποτε πρὸς τοῦ φαύλου πανστρατιᾷ διώκοντος ἀπόλωνται , φησί ·
„ στῆτε καὶ ὁρᾶτε τὴν σωτηρίαν τὴν παρὰ τοῦ κυρίου , ἣν ποιήσει ὑμῖν “  Exod .
14 , 13  , ἐκδιδάσκων ὅτι οὐ διὰ τοῦ θεοῦ ἀλλὰ παρ αὐτοῦ ὡς αἰτίου τὸ σῴζεσθαι 0 .
„ Καὶ προσέθηκε τεκεῖν τὸν ἀδελφὸν αὐτοῦ τὸν Ἄβελ “  Gen .
ἡ τινὸς πρόσθεσις ἀφαίρεσίς ἐστιν ἑτέρου , ὡς ἀριθμητικῆς μορίων , καὶ ψυχῆς λογισμῶν 0 .
εἰ δὴ τὸν Ἄβελ προστίθεσθαι φατέον , τὸν Κάιν ἀφαιρεῖσθαι νομιστέον .
ἵνα δὲ μὴ τὸ Τῶν ὀνομάτων ἀσύνηθες ἐπισκοτῇ πολλοῖς , τὴν ἐμφαινομένην φιλοσοφίαν ἀκριβοῦν ὡς ἂν οἷόν τε ᾖ πειρασόμεθα .
δύο τοίνυν δόξας εἶναι συμβέβηκεν ἐναντίας καὶ μαχομένας ἀλλήλαις , τὴν μὲν τῷ νῷ πάντα ἐπιγράφουσαν ὡς ἡγεμόνι τῶν ἐν τῷ λογίζεσθαι ἢ αἰσθάνεσθαι ἢ κινεῖσθαι ἢ ἴσχεσθαι , τὴν δὲ τῷ θεῷ ἑπομένην ὡς αὐτοῦ δημιουργίαν οὖσαν 0 ·
τῆς μὲν προτέρας ἐκτύπωσίς ἐστιν ὁ Κάιν καλούμενος κτῆσις παρὰ τὸ πάντα κεκτῆσθαι δοκεῖν , τῆς δὲ ἑτέρας ὁ Ἄβελ , ἑρμηνεύεται γὰρ ἀναφέρων ἐπὶ θεόν 0 .
ἀμφοτέρας μὲν οὖν τὰς δόξας ὠδίνει μία ψυχή ·
ἀνάγκη δὲ αὐτάς , ὅταν ἀποκυηθῶσι , διακριθῆναι 0 ·
συνοικεῖν γὰρ πολεμίους ἄχρι παντὸς ἀμήχανον 0 .
ἕως μὲν οὖν οὐκ ἔτεκεν ἡ ψυχὴ τὸ φιλόθεον δόγμα τὸν Ἄβελ , διῃτᾶτο τὸ φίλαυτον ὁ Κάιν ἐν αὐτῇ ·
ὁπότε δὲ τὴν πρὸς τὸ αἴτιον ὁμολογίαν ἐγέννησε , τὴν πρὸς τὸν δοκησίσοφον νοῦν ἐξέλιπε .
δηλώσει δὲ ἐναργέστερον ταῦτα καὶ τὸ τῇ ὑπομονῇ χρησμῳδηθὲν Ῥεβέκκᾳ  Gen .
τὰς γὰρ μαχομένας δύο φύσεις ἀγαθοῦ καὶ κακοῦ συλλαβοῦσα καὶ ἑκατέραν ἄκρως φαντασιωθεῖσα κατὰ τὴν τῆς φρονήσεως ἐπικέλευσιν , ἀνασκιρτώσας αὐτὰς ἰδοῦσα καί τινα τοῦ μέλλοντος πολέμου δι  ἀκροβολισμῶν προάγωνα ποιουμένας , ἱκετεύει τὸν θεόν , τί τέ ἐστι τὸ πάθος αὐτῇ παραστῆσαι καὶ τίς ἂν ἴασις αὐτοῦ γένοιτο ·
ὁ δὲ πυνθανομένῃ φησί ·
„ δύο ἔθνη ἐν τῇ γαστρί σού ἐστι “  τὸ μὲν πάθος τοῦτο , ἀγαθοῦ καὶ κακοῦ γένεσις  , ἀλλὰ „ καὶ δύο λαοὶ ἐκ τῆς κοιλίας σου διασταλήσονται “  ἡ ἴασις ἥδε , διασταλῆναι καὶ χωρισθῆναι ταῦτα ἀπ  ἀλλήλων καὶ μηκέτι τὸν αὐτὸν χῶρον οἰκῆσαι 0 .
προσθεὶς οὖν ὁ θεὸς τῇ ψυχῇ καλὸν δόγμα τὸν Ἄβελ ἀφεῖλεν αὐτῆς δόξαν ἄτοπον τὸν Κάιν .
καὶ γὰρ Ἀβραὰμ ἐκλιπὼν τὰ θνητὰ „ προστίθεται τῷ θεοῦ λαῷ “  Gen .
25 , 8  , καρπούμενος ἀφθαρσίαν , ἴσος ἀγγέλοις γεγονώς ·
ἄγγελοι γὰρ στρατός εἰσι θεοῦ , ἀσώματοι καὶ εὐδαίμονες ψυχαί ·
ὅ τε ἀσκητὴς τὸν αὐτὸν τρόπον Ἰακὼβ λέγεται προστίθεσθαι τῷ βελτίονι  Gen .
49 , 33  , ὅτε ἐξέλιπε τὸ χεῖρον .
ὁ δὲ αὐτομαθοῦς ἐπιστήμης ἀξιωθεὶς Ἰσαὰκ ἐκλείπει μὲν καὶ αὐτὸς ὅσον σωματοειδὲς αὐτοῦ τῇ ψυχῇ συνύφαντο , προστίθεται δὲ καὶ προσκληροῦται οὐκέθ ὡς οἱ πρότεροι λαῷ , „ γένει “ δέ , καθάπερ φησὶ Μωυσῆς  Gen 0 .
γένος μὲν γὰρ ἓν τὸ ἀνωτάτω , λαὸς δὲ ὄνομα πλειόνων 0 1 2 ·
ὅσοι μὲν οὖν μαθήσει καὶ διδασκαλίᾳ προκόψαντες ἐτελειώθησαν , προσκληροῦνται πλείοσιν ·
οὐ γὰρ ὀλίγος ἐστὶν ἀριθμὸς τῶν ἐξ ἀκοῆς καὶ ὑφηγήσεως μανθανόντων , οὓς λαὸν ὠνόμασεν ·
οἱ δὲ ἀνθρώπων μὲν ὑφηγήσεις ἀπολελοιπότες , μαθηταὶ δὲ εὐφυεῖς θεοῦ γεγονότες , τὴν ἄπονον ἐπιστήμην ἀνειληφότες , εἰς τὸ ἄφθαρτον καὶ τελεώτατον γένος μετανίστανται κλῆρον ἀμείνω τῶν προτέρων ἐνδεδεγμένοι , ὧν ὁ Ἰσαὰκ θιασώτης ἀνωμολόγηται .
δηλοῖ δὲ καὶ ἕτερον τοιοῦτον * * * νοῦν ἀθάνατον .
εἰσὶ δὲ οὓς ἀνωτέρω προαγαγὼν εἴδη μὲν καὶ γένη πάντα ὑπερπτῆναι παρεσκεύασεν , ἵδρυσε δὲ πλησίον ἑαυτοῦ , καθὰ καὶ Μωυσῆς ᾧ φησι ·
„ σὺ δὲ αὐτοῦ στῆθι μετ ἐμοῦ “  Deut .
ἡνίκα γοῦν τελευτᾶν ἔμελλεν οὗτος , οὐκ ἐκλιπὼν προστίθεται ὥσπερ οἱ πρότεροι μή τε πρόσθεσιν μή τε ἀφαίρεσιν κεχωρηκώς , ἀλλὰ „ διὰ ῥήματος “ τοῦ αἰτίου μετανίσταται  Deut 0 .
34 , 5  , δι οὗ καὶ ὁ σύμπας κόσμος ἐδημιουργεῖτο ·
ἵνα μάθῃς , ὅτι τὸν σοφὸν ἰσότιμον κόσμῳ ὁ θεὸς ἡγεῖται τῷ αὐτῷ λόγῳ καὶ τὸ πᾶν ἐργαζόμενος καὶ τὸν τέλειον ἀπὸ τῶν περιγείων ἀνάγων ὡς ἑαυτόν 0 .
οὐ μὴν οὐδέ , ὅτε τοῖς περιγείοις χρήσας αὐτὸν εἴασεν ἐνομιλεῖν , ἄρχοντος ἢ βασιλέως κοινήν τινα ἀρετὴν ἀνῆπτεν αὐτῷ , καθ ἣν ἀνὰ κράτος ἡγεμονεύσει τῶν τῆς ψυχῆς παθῶν , ἀλλ εἰς θεὸν αὐτὸν ἐχειροτόνει πᾶσαν τὴν περὶ τὸ σῶμα χώραν καὶ τὸν ἡγεμόνα αὐτῆς νοῦν ὑπήκοα καὶ δοῦλα ἀποφήνας ·
„ δίδωμι γάρ σε “ φησί „ θεὸν Φαραώ “  Exod .
θεὸς δὲ ἔλλειψιν ἢ πρόσθεσιν οὐκ ἀνέχεται πλήρης καὶ ἰσαίτατος ὢν ἑαυτῷ .
παρὸ καὶ τὴν ταφὴν λέγεται μη δὲ εἷς εἰδέναι τούτου  Deut .
τίς γὰρ ἂν γένοιτο ἱκανὸς τὴν πρὸς τὸν ὄντα μετανάστασιν ψυχῆς τελείας κατανοῆσαι ;
οὐ δὲ αὐτὴν οἶμαι τὴν τοῦθ ὑπομένουσαν εἰδέναι τὴν βελτίωσιν αὑτῆς , ἅτε κατ ἐκεῖνον τὸν χρόνον ἐπιθειάζουσαν ·
τῷ γὰρ εὖ πάσχοντι συμβούλῳ ὁ θεὸς περὶ ὧν μέλλει χαρίζεσθαι οὐ χρῆται , μὴ προλαβόντι δὲ τὰς εὐεργεσίας ἀφθόνους εἴωθεν ὀρέγειν .
τοιοῦτόν ἐστι τὸ προσθεῖναι θεὸν γένεσιν ἀγαθοῦ τελείου διανοίᾳ ·
τὸ δὲ ἀγαθὸν ὁσιότης ἐστίν , ἧς ὄνομα Ἄβελ 0 .
„ Καὶ ἐγένετο Ἄβελ ποιμὴν προβάτων , Κάιν δὲ ἦν ἐργαζόμενος τὴν γῆν “  Gen .
τί δήποτε πρεσβύτερον εἰσαγαγὼν τοῦ Ἄβελ τὸν Κάιν νυνὶ τὴν τάξιν μετατέθεικεν , ὡς τοῦ νεωτέρου μεμνῆσθαι πρότερον κατὰ τὴν τῶν βίων προαίρεσιν ;
εἰκὸς γὰρ ἦν τὸν μὲν πρεσβύτατον πρότερον ἐπὶ γεωργίαν ἐλθεῖν , τὸν δὲ νεώτερον αὖθις ἐπὶ τὴν τῶν θρεμμάτων ἐπιμέλειαν 0 .
ἀλλὰ γὰρ οὐ τὰ εἰκότα καὶ πιθανὰ Μωυσῆς ἀσπάζεται , τὴν δὲ ἀλήθειαν ἀκραιφνῆ μεταδιώκει ·
καὶ ὅταν γε μόνος ἰδίᾳ τῷ θεῷ προσέρχηται , μετὰ παρρησίας φησὶ μὴ εἶναι εὔλογος  ἴσον τῷ μὴ τῶν εὐλόγων καὶ πιθανῶν ἐφίεσθαι  , πεπονθέναι δὲ τοῦτο πρὸ τῆς ἐχθὲς καὶ τρίτης , ἀφ οὗ τὸν θεὸν ἄρξασθαι διαλέγεσθαι ὡς θεράποντι αὐτῷ  Exod 0 .
τοῖς μὲν γὰρ εἰς τὸν τοῦ βίου σάλον καὶ κλύδωνα παρεληλυθόσιν ἐπινηχομένοις ἀνάγκη φορεῖσθαι , μηδενὸς ἐχυροῦ τῶν ἐπιστήμης ἐνειλημμένοις , εἰκότων δὲ καὶ πιθανῶν ἠρτημένοις 0 ·
τῷ δὲ θεοῦ θεραπευτῇ πρεπῶδες ἀληθείας περιέχεσθαι , τὴν τῶν εὐλόγων εἰκαστικὴν καὶ ἀβέβαιον μυθοποιίαν χαίρειν ἐῶντι 0 .
τί οὖν καὶ τὸ ἐν τούτοις ἀληθές 0 ;
κακίαν ἀρετῆς χρόνῳ μὲν εἶναι πρεσβυτέραν , δυνάμει δὲ καὶ ἀξιώματι νεωτέραν 0 .
ὅταν μὲν οὖν ἡ γένεσις ἀμφοῖν εἰσάγηται , προεκτρεχέτω ὁ Κάιν ·
ὅταν δὲ ἐπιτηδεύσεων σύγκρισις ἐξετάζηται , φθανέτω ὁ Ἄβελ .
γενομένῳ γὰρ τῷ ζῴῳ συμβέβηκεν εὐθὺς ἔτ ἐκ σπαργάνων , ἄχρις ἂν ἡ νεωτεροποιὸς ἀκμῆς ἡλικία τὸν ζέοντα φλογμὸν τῶν παθῶν σβέσῃ , συντρόφους ἔχειν ἀφροσύνην ἀκολασίαν ἀδικίαν φόβον δειλίαν , τὰς ἄλλας συγγενεῖς κῆρας , ὧν ἑκάστην ἀνατρέφουσι καὶ συναύξουσι τιτθαὶ καὶ παιδαγωγοὶ καὶ ἐθῶν καὶ νομίμων εὐσέβειαν μὲν ἐλαυνόντων δεισιδαιμονίαν δὲ πρᾶγμα ἀδελφὸν ἀσεβείᾳ κατασκευαζόντων εἰσηγήσεις καὶ θέσεις .
ὅταν δὲ ἤδη παρηβήσῃ καὶ ἡ τῶν παθῶν παλμώδης νόσος χαλάσῃ , καθάπερ νηνεμίας ἐπιγενομένης , ἄρχεταί τις γαλήνην ἄγειν ὀψὲ καὶ μόλις βεβαιότητι ἀρετῆς ἱδρυθείς , ἣ τὸν ἐπάλληλον καὶ συνεχῆ σεισμόν , βαρύτατον κακὸν ψυχῆς , ἐπράυνεν .
οὕτως μὲν δὴ τὰ χρόνου πρεσβεῖα οἴσεται κακία , τὰ δὲ ἀξιώματος καὶ τιμῆς καὶ εὐκλείας ἡ ἀρετή 0 .
πιστὸς δὲ τούτου μάρτυς ὁ νομοθέτης αὐτός 0 ·
τὸν γὰρ ἀφροσύνης ἐπώνυμον Ἠσαῦ εἰσαγαγὼν χρόνῳ πρεσβύτερον τῷ γενέσει μὲν νεωτέρῳ ἐπωνύμῳ δὲ ἀσκήσεως τῶν καλῶν Ἰακὼβ χαρίζεται τὰ πρεσβεῖα ·
ὁ δὲ οὐ πρότερον αὐτὰ φέρεσθαι διαγνώσεται , ἢ καθάπερ ἐν ἀγῶνι τὸν ἀντίπαλον ἀπειπεῖν χεῖρας ὑπ ἀσθενείας καθέντα καὶ τὰ βραβεῖα καὶ τὸν στέφανον παραχωρῆσαι τῷ πόλεμον ἄσπονδον καὶ ἀκήρυκτον πρὸς τὰ πάθη πεποιημένῳ 0 1 ·
„ ἀπέδοτο “ γάρ φησι „ τὰ πρωτοτόκια τῷ Ἰακώβ „  Gen .
25 , 33  , ὁμολογήσας ἄντικρυς , ὅτι τὰ δυνάμει πρῶτα καὶ κατ ἀρετὴν τίμια φαύλου μέν ἐστιν οὐδενός , μόνου δὲ τοῦ σοφίας ἐραστοῦ , καθάπερ καὶ αὐλὸς καὶ λύρα καὶ τὰ ἄλλα μουσικῆς ὄργανα μόνου τοῦ μουσικοῦ 0 1 .
περὶ δὲ τοῦ δόγματος τούτου καὶ νόμον ἀναγράφει πάνυ καλῶς καὶ συμφερόντως τιθείς .
„ ἐὰν γένωνται ἀνθρώπῳ δύο γυναῖκες , μία αὐτῶν ἠγαπημένη καὶ μία μισουμένη , καὶ τέκωσιν αὐτῷ ἡ ἠγαπημένη καὶ ἡ μισουμένη καὶ γένηται ὁ υἱὸς τῆς μισουμένης πρωτότοκος , καὶ ἔσται ἐν τῇ ἡμέρᾳ , ᾗ ἂν κληροδοτῇ τοῖς υἱοῖς αὐτοῦ τὰ ὑπάρχοντα αὐτοῦ , οὐ δυνήσεται πρωτοτοκεῦσαι τῷ υἱῷ τῆς ἠγαπημένης ὑπεριδὼν τὸν υἱὸν τῆς μισουμένης τὸν πρωτότοκον , ἀλλὰ τὸν πρωτότοκον υἱὸν τῆς μισουμένης ἐπιγνώσεται δοῦναι αὐτῷ διπλᾶ ἀπὸ πάντων ὧν ἂν εὑρεθῇ αὐτῷ , ὅτι οὗτός ἐστιν ἀρχὴ τέκνων αὐτοῦ καὶ τούτῳ καθήκει τὰ πρωτοτόκια “  Deut .
ἐπίγνωθι , ὦ ψυχή , καὶ γνώρισον , τίς ἐστιν ἡ μισουμένη καὶ τίς ὁ τῆς μισουμένης υἱός , καὶ εὐθὺς αἰσθήσῃ , ὅτι ἄλλῳ μὲν οὐδενί , μόνῳ δὲ τούτῳ καθήκει τὰ πρεσβεῖα 0 .
δύο γὰρ ἡμῶν ἑκάστῳ συνοικοῦσι γυναῖκες ἐχθραὶ καὶ δυσμενεῖς ἀλλήλαις , τῶν ζηλοτυπίας τὸν ψυχικὸν οἶκον ἀναπιμπλᾶσαι φιλονεικιῶν ·
τούτων τὴν μὲν ἑτέραν ἀγαπῶμεν χειροήθη καὶ τιθασὸν καὶ φιλτάτην καὶ οἰκειοτάτην αὑτοῖς νομίζοντες , καλεῖται δὲ ἡδονή ·
τὴν δὲ ἑτέραν ἐχθαίρομεν ἀτίθασον ἀνήμερον ἐξηγριωμένην πολεμιωτάτην ἡγούμενοι , ὄνομα δὲ  καὶ  ταύτης ἐστὶν ἀρετή .
ἡ μὲν οὖν προσέρχεται πόρνης καὶ χαμαιτύπης τὸν τρόπον τεθρυμμένη , κεκλασμένῳ τῷ βαδίσματι ὑπὸ τρυφῆς τῆς ἄγαν καὶ χλιδῆς , σαλεύουσα τὼ ὀφθαλμώ , οἷς τὰς τῶν νέων ἀγκιστρεύεται ψυχάς , θράσος μετ ἀναισχυντίας ἐμβλέπουσα , τὸν αὐχένα ἐπαίρουσα , πλέον τῆς φύσεως ἑαυτὴν ἐνορθιάζουσα , σεσαρυῖα καὶ κιχλίζουσα , περιέργῳ ποικιλίᾳ τὰς τῆς κεφαλῆς τρίχας ἀναπεπλεγμένη , ὑπογεγραμμένη τὴν ὄψιν , ἐγκεκαλυμμένη τὰς ὀφρῦς , θερμολουσίαις ἐπαλλήλοις χρωμένη , ἔρευθος εἰργασμένη , πολυτελεῖς ἐσθῆτας ἐπηνθισμένας ἄκρως ἀμπεχομένη , περιβραχιόνια καὶ περιαυχένια καὶ ὅσα ἄλλα χρυσοῦ καὶ λίθων πολυτελῶν δημιουργηθέντα κόσμος ἐστὶ γυναικεῖος περικαθειμένη , μύρων εὐωδεστάτων ἀποπνέουσα , τὴν ἀγορὰν οἰκίαν νομίζουσα , τριοδῖτις σοβάς , χήτει γνησίου κάλλους τὸ νόθον μεταδιώκουσα .
συνομαρτοῦσι δὲ αὐτῇ τῶν συνηθεστάτων πανουργία προπέτεια ἀπιστία κολακεία φενακισμὸς ἀπάτη ψευδολογία ψευδορκία ἀσέβεια ἀδικία ἀκολασία , ὧν ἐν μέσῳ καθάπερ ἡγεμὼν χοροῦ στᾶσά φησι πρὸς τὸν νοῦν τάδε 0 ·
„ εἰσίν , ὦ οὗτος , θησαυροὶ πάντων ἀγαθῶν ὅσα ἀνθρώπεια παρ ἐμοί  τὰ γὰρ θεῖα ἐν οὐρανῷ  , ὧν ἐκτὸς οὐδὲν εὑρήσεις 0 ·
τούτους , ἢν ἐθέλῃς μοι συνοικεῖν , τοὺς θησαυροὺς ἀναπετάσασα χρῆσιν καὶ ἀπόλαυσιν τῶν ἐνόντων ἀφθονωτάτην εἰσαεὶ παρέξω .
βούλομαι δέ σοι προειπεῖν τὸ πλῆθος τῶν ταμιευομένων ἀγαθῶν , ἵνα κ ἂν συναινῇς ἑκὼν ἀσμενίζῃς , κ ἂν ἀποστρέφῃ μὴ ἀγνοῶν ἀρνῇ ·
ἄνεσίς ἐστι παρ ἐμοὶ καὶ ἄδεια καὶ ἐκεχειρία καὶ πόνων ἀμελετησία καὶ χρωμάτων ποικιλία καὶ κλάσεις ἐμμελέσταται φωνῆς , σιτία πολυτελῆ καὶ ποτά , ὀσμῶν ἡδίστων παμπληθεῖς διαφοραί , συνεχεῖς ἔρωτες , ἀπαιδαγώγητοι παιδιαί , μίξεις ἀνεξέταστοι , ἀνουθέτητοι λόγοι , ἔργα ἀνυπεύθυνα , ἀφρόντιστος βίος , μαλακώτατος ὕπνος , κόρος ἀπλήρωτος .
ἐὰν οὖν ἐθελήσῃς σὺν ἐμοὶ ποιεῖσθαι τὰς διατριβάς , ἐκ πάντων εὐτρεπίσασά σοι τὰ ἁρμόζοντα δωρήσομαι , συνεπισκοποῦσα τί ἂν φαγὼν ἢ πιὼν γανωθείης ἢ τί τοῖς ὀφθαλμοῖς ἰδὼν ἢ τοῖς ὠσὶν ἀκούσας ἢ μυκτῆρσιν ὀσφρόμενος ἡσθείης ·
ἐλλείψει δὲ οὐδὲν ὧν ἂν ἐπιθυμήσῃς , πλείω γὰρ τῶν ἀναλισκομένων εὑρήσεις τὰ γεννώμενα .
φυτὰ γάρ ἐστιν ἐν τοῖς λεχθεῖσι θησαυροῖς ἀειθαλῆ , βλαστάνοντα καὶ τίκτοντα καρποὺς ἐπαλλήλους , ὡς τὴν τῶν ὡραίων καὶ νέων ἀκμὴν ἐπιτρέχειν καὶ καταλαμβάνειν τοὺς ἤδη πεπανθέντας ·
πόλεμος οὐ δὲ εἷς ἐμφύλιος ἢ ξενικὸς τὰ φυτὰ ταῦτα πώποτε ἔτεμεν , ἀλλ ἀφ  οὗ τὸ πρῶτον αὐτὰ γῆ παρέλαβεν , ὥσπερ ἀγαθὴ τροφὸς τιθηνεῖται , ῥίζας μὲν οἱονεὶ θεμελίους εἰς τὸ κάτω βαλλομένη κραταιοτάτας , τὸ δὲ ὑπὲρ γῆς ἔρνος οὐρανόμηκες ἀνατείνασα , κλάδους δὲ ἐκφύσασα τῶν ἐν ζῴοις χειρῶν καὶ ποδῶν ἀναλογοῦντα μιμήματα , πέταλα δὲ οἷον κόμας σκέπην ἐν τ αὐτῷ καὶ κόσμον ἐπανθῆσαι παρασκευάσασα , καρποὺς δὲ ἐπὶ τούτοις , ὧν ἕνεκα κ ἀκεῖνα “ 0 1 2 .
τούτων ἀκούσασα ἢ ἑτέρα  καὶ γὰρ ἐν ἀποκρύφῳ μὲν ἐν ἐπηκόῳ δὲ εἱστήκει  , δείσασα μή ποτε λαθὼν ὁ νοῦς αἰχμάλωτος ἀνδραποδισθεὶς ἀπαχθῇ τοσαύταις δωρεαῖς καὶ ὑποσχέσεσιν , ἔτι καὶ πρὸς τὴν ὄψιν ἐνδοὺς εὖ καὶ ποικίλως ἐπὶ ἀπάτῃ τετεχνιτευμένην  διὰ γὰρ τῶν περιάπτων καὶ μαγγανειῶν ἔνυττεν , ἐκήλει , γαργαλισμοὺς ἐνειργάζετο  , παρελθοῦσα ἐξαίφνης ἐπιφαίνεται ἐλευθέρας καὶ ἀστῆς προσφερομένη πάντα , σταθερὸν βάδισμα , ἠρεμαιοτάτην ὄψιν , χρῶμα καὶ τὸ αἰδοῦς καὶ τὸ σώματος ἀκιβδήλευτον , ἀψευδὲς ἦθος , ἀνόθευτον βίον , ἀποίκιλον γνώμην , λόγον οὐ φένακα , διανοίας ὑγιοῦς ἀληθέστατον μίμημα , σχέσιν ἄπλαστον , οὐ σεσοβημένην κίνησιν , μετρίαν ἐσθῆτα , τὸν χρυσοῦ τιμιώτερον φρονήσεως καὶ ἀρετῆς κόσμον .
συνείποντο δὲ αὐτῇ εὐσέβεια ὁσιότης ἀλήθεια θέμις ἁγιστεία εὐορκία δικαιοσύνη ἰσότης εὐσυνθεσία κοινωνία ἐχεθυμία σωφροσύνη κοσμιότης ἐγκράτεια πρᾳότης ὀλιγοδεΐα εὐκολία αἰδὼς ἀπραγμοσύνη ἀνδρεία γενναιότης εὐβουλία προμήθεια φρόνησις προσοχὴ διόρθωσις εὐθυμία χρηστότης ἡμερότης ἠπιότης φιλανθρωπία μεγαλοφροσύνη μακαριότης ἀγαθότης 0 1 ·
ἐπιλείψει με ἡ ἡμέρα λέγοντα τὰ τῶν κατ εἶδος ἀρετῶν ὀνόματα .
αὗται παρ ἑκάτερα στᾶσαι μέσην αὐτὴν ἐδορυφόρουν ·
ἡ δὲ σχῆμα τὸ σύνηθες ἑαυτῇ λαβοῦσα λόγων ἤρξατο τοιῶνδε ·
„ τὴν τερατουργὸν καὶ μάχλον καὶ μυθολόγον εἶδον ἡδονὴν τραγικώτερον ἐνεσκευασμένην καὶ λιπαρῶς θαμινά σοι προσομιλοῦσαν , ὥστε  εἰμὶ γὰρ μισοπόνηρος φύσει  , δείσασα μὴ λάθῃς ἀπατηθεὶς καὶ συναινέσας κακοῖς μεγίστοις ὡς ὑπερβάλλουσιν ἀγαθοῖς , ἠξίωσα τὰ προσόντα τῇ γυναικὶ μετὰ πάσης ἀληθείας προειπεῖν , ἵνα μηδὲν ἀγνοίᾳ τῶν συμφερόντων ἀπωσάμενος ἀβούλητον ἐμπορεύσῃ κακοπραγίαν .
τὴν μὲν οὖν σκευὴν ᾗ κέχρηται πᾶσαν ἀλλοτρίαν ἴσθι ·
τῶν γὰρ εἰς γνήσιον κάλλος οὐδὲν οἰκεῖον ἐξ ἑαυτῆς ἐπιφέρεται , περιῆπται δὲ δίκτυα καὶ πάγας ἐπὶ τῇ σῇ θήρᾳ , νόθην καὶ κίβδηλον εὐμορφίαν , ἃ προϊδόμενος , ἢν εὖ φρονήσῃς , ἀτελῆ τὴν ἄγραν αὐτῇ παρασκευάσεις ·
ὀφθαλμοὺς μὲν γὰρ φανεῖσα ἡδύνει , ὦτα δὲ φθεγξαμένη λιγαίνει , ψυχὴν δὲ τὸ πλείστων ἄξιον κτῆμα καὶ διὰ τούτων καὶ τῶν ἄλλων ἁπάντων μερῶν πέφυκε λυμαίνεσθαι .
τῶν δὲ περὶ αὑτὴν ἃ μὲν ἔμελλεν ἀκούσαντί σοι προσηνῆ γενήσεσθαι διεξῆλθε , τὰ δὲ ἄλλα ὅσα μὴ ῥᾳστώνην εἶχεν ἀμύθητα ὄντα ἐθελοκακοῦσα ἐπεκρύψατο , οἷς οὐκ ἄν τινα συναινέσειν εὐχερῶς προσεδόκησεν .
ἐγὼ δὲ καὶ ταῦτα ἀπαμφιάσασα ἀναδείξω καὶ οὐ μιμήσομαι τρόπους ἡδονῆς , ὡς ὅσα μὲν ἐπαγωγά ἐστιν ἐν ἐμοὶ μόνα ἐπιδείξασθαι , τὰ δὲ ἔχοντα δυσκολίαν συσκιάσαι καὶ περιστεῖλαι , ἀλλὰ τ οὐναντίον τὰ μὲν τέρψιν ἐξ ἑαυτῶν καὶ χαρὰν ἐνδιδόντα ἡσυχάσω , εἰδυῖα ὅτι φωνὴν ῥήξει τὴν δι ἔργων , τὰ δ ἐπαχθῆ καὶ δυσυπομόνητα κυρίως ἑρμηνεύσω τοῖς ὀνόμασι γυμνοῖς κ ἀν μέσῳ τιθεῖσα αὐτά , ὡς ἔκδηλον τὴν ἑκάστου φύσιν καὶ τοῖς ἀμυδρῶς ὁρῶσι προφαίνεσθαι ·
τῶν γὰρ ἡδονῆς μεγίστων ἀγαθῶν τὰ παρ ἐμοὶ μέγιστα δοκοῦντα εἶναι κακὰ καλλίω καὶ τιμιώτερα τοῖς χρωμένοις ἐξελεγχθήσεται .
πρὶν δὲ περὶ τῶν ἰδίων ἄρξασθαι , ὅσα ἂν ἐνδέχηται τῶν ὑπ ἐκείνης ἡσυχασθέντων ὑπομνήσω ·
εἰποῦσα γὰρ περὶ ὧν ἐθησαυρίσατο χρωμάτων φωνῶν ἀτμῶν χυλῶν ποιοτήτων δυνάμεων τῶν κατὰ ἁφὴν καὶ πᾶσαν αἴσθησιν καὶ τῷ τῆς ἀκροάσεως ἐφηδύνασα προσαγωγῷ τὰς ἄλλας νόσους καὶ κῆρας ἑαυτῆς οὐκ ἐμήνυσεν , αἷς ἐξ ἀνάγκης ἐκεῖνα αἱρούμενος χρήσῃ , ἵνα αὔρᾳ τινὸς ὠφελείας ἐπαρθεὶς ἐντὸς ἀρκύων ληφθῇς .
ἴσθι οὖν , ὦ οὗτος , ὅτι γενόμενος φιλήδονος πάντ ἔσει ταῦτα ·
πανοῦργος θρασὺς ἀνάρμοστος ἄμικτος δύσχρηστος ἔκθεσμος ἀργαλέος ἀκρόχολος ἀνεπίσχετος φορτικὸς ἀνουθέτητος εὐχερὴς κακότεχνος ἀδιάγωγος ἄδικος ἄνισος ἀκοινώνητος ἀσύμβατος ἄσπονδος πλεονέκτης κακονομώτατος ἄφιλος ἄοικος ἄπολις στασιώδης ἄτακτος ἀσεβὴς ἀνίερος ἀνίδρυτος ἄστατος ἀνοργίαστος βέβηλος ἐναγὴς βωμολόχος ἀλάστωρ παλαμναῖος ἀνελεύθερος ἀπότομος θηριώδης ἀνδραποδώδης δειλὸς ἀκόλαστος ἄκοσμος αἰσχρουργὸς αἰσχροπαθὴς ἀχρώματος ἄμετρος ἄπληστος ἀλαζὼν δοκησίσοφος αὐθάδης βάναυσος βάσκανος φιλεγκλήμων δύσερις διάβολος χαῦνος ἀπατεὼν ἀγύρτης εἰκαῖος ἀμαθὴς ἀναίσθητος ἀσύμφωνος  ἄπιστος  ἀπειθὴς ἀφηνιαστὴς γόης εἴρων κέρκωψ δυσυπονόητος δυσώνυμος δυσεύρετος δυσέφικτος ἐξώλης κακόνους ἀσύμμετρος ἀκαιρολόγος μακρήγορος ἀδολέσχης ἀερόμυθος κόλαξ νωθὴς ἀπερίσκεπτος ἀπροόρατος ἀπρονόητος ὀλίγωρος ἀπαράσκευος ἀπειρόκαλος πλημμελὴς σφαλλόμενος διαπίπτων ἀδιοίκητος ἀπροστασίαστος λίχνος ἀγόμενος διαρρέων εὐένδοτος δολιώτατος διχόνους δίγλωσσος ἐπίβουλος ἐνεδρευτικὸς ῥᾳδιουργὸς ἀδιόρθωτος ἐνδεὴς ἀεὶ ἀβέβαιος ἀλήτης ἐπτοημένος φορᾷ χρώμενος εὐεπιχείρητος ἐπιμανὴς ἁψίκορος φιλόζωος δοξοκόπος βαρύμηνις βαρύσπλαγχνος βαρύθυμος βαρυπενθὴς δυσόργητος ψοφοδεὴς ὑπερθετικὸς μελλητὴς ὕποπτος ἄπιστος δύσλυτος καχυπόνους δύσελπις ἀρίδακρυς ἐπιχαιρέκακος λελυττηκὼς παρακεκομμένος ἀδιατύπωτος κακομήχανος αἰσχροκερδὴς φίλαυτος ἐθελόδουλος ἐθέλεχθρος δημοκόπος κακοικονόμος σκληραύχην θηλυδρίας ἐξίτηλος ἐκκεχυμένος σκωπτικὸς τρώκτης ἠλίθιος βαρυδαιμονίας ἐμπεφορημένος ἀκράτου 0 1 .
τοιαῦτα τῆς περικαλλοῦς καὶ περιμαχήτου ἡδονῆς ἐστι τὰ μεγάλα μυστήρια ·
ἅπερ ἑκοῦσα ἀπεκρύψατο δέει τοῦ μὴ γνόντα σε ἀποστραφῆναι τὴν εἰς τὸ αὐτὸ σύνοδον αὐτῆς .
τῶν δὲ παρ ἐμοὶ θησαυριζομένων ἀγαθῶν τὸ πλῆθος ἢ μέγεθος τίς ἂν ἀξίως εἰπεῖν δυνηθείη ;
ἴσασιν οἱ κεκοινωνηκότες ἤδη καὶ οἷς ἵλεως ἡ φύσις πάλιν γνώσονται κληθέντες εἰς μετουσίαν θοίνης , οὐκ ἐξ ἧς αἱ γαστρὸς ἡδοναὶ πιμπλαμένης τὸ σῶμα πιαίνουσιν , ἀλλ ἀφ  ἧς διάνοια ἐντρεφομένη καὶ ἐγχορεύουσα ἀρεταῖς γήθει τε καὶ εὐφραίνεται .
διὰ μὲν δὴ ταῦτα καὶ τὸ πάλαι λεχθέν , ὅτι πέφυκεν ἐξ ἑαυτῶν φωνὴν ἀφιέναι , κ ἂν ἡσυχάζηται , τὰ ὅσια ἅτε ὄντως ἀγαθά , τὸν περὶ αὐτῶν λόγον ἐῶ ·
οὐ δὲ γὰρ ἥλιος ἢ σελήνη χρῄζουσιν ἑρμηνέως , ὅτι τὸν σύμπαντα κόσμον , ὁ μὲν ἡμέρας , ἡ δὲ νυκτὸς ἀνασχόντες , φωτὸς ἐμπιπλᾶσιν ·
ἀλλ ἔστιν αὐτοῖς ἡ ἐπίλαμψις ἀμάρτυρος πίστις ὀφθαλμοῖς ὤτων ἐναργεστέρῳ κριτηρίῳ βεβαιουμένη .
τὸ δὲ δοκοῦν τῶν παρ ἐμοὶ μάλιστα δυσκολίαν ἔχειν καὶ χαλεπότητα οὐδὲν ὑποστειλαμένη μετὰ παρρησίας λέξω ·
καὶ γὰρ τοῦτό που φαντασίᾳ μὲν κατὰ τὴν πρόχειρον ἔντευξιν ἀργαλέον εἶναι δοκεῖ , μελέτῃ δὲ ἥδιστον καὶ ἐξ ἐπιλογισμοῦ συμφέρον 0 .
ἔστι δὲ ὁ ῥᾳστώνης ἐχθρὸς πόνος , πρῶτον καὶ μέγιστον ἀγαθόν , προσφερόμενος τὸν ἀκήρυκτον πρὸς ἡδονὴν πόλεμον ·
ἀρχὴν γάρ , εἰ δεῖ τ ἀληθὲς εἰπεῖν , παντὸς ἀγαθοῦ καὶ ἀρετῆς ἁπάσης ὁ θεὸς ἀνέδειξεν ἀνθρώποις πόνον , οὗ χωρὶς τῶν καλῶν παρὰ τῷ θνητῷ γένει συνιστάμενον οὐδὲν εὑρήσεις .
καθάπερ γὰρ ἄνευ φωτὸς ἀμήχανον ἰδεῖν , μή τε χρωμάτων μή τε ὀμμάτων ἱκανῶν ὄντων πρὸς τὴν δι ὄψεως ἀντίληψιν  δεσμὸν γὰρ ἀμφοῖν προϋπειργάσατο τὸ φῶς ἡ φύσις , ᾧ συνάγεται καὶ ἁρμόζεται πρὸς χρῶμα ὀφθαλμός , ἐπὶ σκότους δὲ ἡ δύναμις ἀνωφελὴς ἑκατέρου  , τὸν αὐτὸν τρόπον καὶ τὸ τῆς ψυχῆς ὄμμα τῶν κατ ἀρετὴν πράξεων ἀντιλαμβάνεσθαι ἀδυνατεῖ μὴ προσχρησάμενον ὥσπερ φωτὶ συνεργῷ τῷ πόνῳ 0 1 2 ·
μέσος γὰρ διανοίας ἱδρυθεὶς καὶ οὗ διάνοια ὀρέγεται καλοῦ , τὸ μὲν ἔνθεν τὴν δὲ ἔνθεν ἐπισπασάμενος ἑκατέρᾳ χειρὶ φιλίαν καὶ συμφωνίαν αὐτὸς ἀγαθὰ τέλεια ἐργάζεται 0 .
ὁποῖον γὰρ ἂν ἐθέλῃς ἑλοῦ τῶν ἀγαθῶν , καὶ τοῦθ εὑρήσεις πόνῳ περιγινόμενόν τε καὶ βεβαιούμενον ·
εὐσέβεια καὶ ὁσιότης ἀγαθά , ἀλλ οὐκ ἄνευ θεραπείας θεοῦ τυχεῖν αὐτῶν δυνάμεθα , θεραπεία δὲ ταῖς ἐν πόνοις φιλοτιμίαις συνέζευκται 0 ·
φρόνησις καὶ ἀνδρεία καὶ δικαιοσύνη καλαὶ πᾶσαι καὶ τέλεια ἀγαθά , ἀλλ  οὐ τῇ ῥᾳστώνῃ ταῦτα ληπτά , ἀγαπητὸν δέ , εἰ συνεχέσι ταῖς ἐπιμελείαις ἐξευμενισθήσονται 0 1 ·
τὴν πρὸς θεὸν καὶ ἀρετὴν ἀρέσκειαν ὥσπερ τινὰ ἔντονον καὶ σφοδρὰν ἁρμονίαν οὐ δυνηθὲν τὸ πάσης ψυχῆς ὄργανον ἐνεγκεῖν ἀνείθη καὶ ἐχαλάσθη πολλάκις , ὡς ἀπὸ τῶν ἄκρων ἐπὶ τὰς μέσας καταβῆναι τέχνας ·
ἀλλ ὅμως κ ἂν ταῖς μέσαις πολὺς ὁ κάματος ·
ἴδε τοὺς τῶν ἐγκυκλίων καὶ τῶν λεγομένων προπαιδευμάτων ἀσκητὰς ἅπαντας ·
ἴδε τοὺς γεωπόνους καὶ ὅσοι τὸν βίον ἔκ τινων ἐπιτηδεύσεων πορίζουσιν ·
οὗτοι τῶν φροντίδων οὐ μεθ ἡμέραν οὐ νύκτωρ ἀφίστανται , ἀλλ  ἀεὶ καὶ πανταχοῦ τὸ λεγόμενον δὴ τοῦτο χειρὶ καὶ ποδὶ καὶ πάσῃ δυνάμει κακοπαθοῦντες οὐ παύονται , ὡς καὶ θάνατον ἀντικαταλλάττεσθαι πολλάκις .
ἀλλ ὥσπερ τοῖς ψυχὴν τὴν ἑαυτῶν ἵλεων σπουδάζουσι λαβεῖν θεραπευτέον ἐξ ἀνάγκης τὰς ψυχῆς ἀρετάς , οὕτως καὶ τοῖς ἵλεων τὸ σῶμα ἔχειν προαιρουμένοις θεραπευτέον ὑγίειαν καὶ τὰς συγγενεῖς αὐτῇ δυνάμεις , καὶ δῆτα θεραπεύουσι μετ ἀνηνύτων καὶ ἀπαύστων πόνων οἷς φροντὶς εἰσέρχεται τῶν ἐν αὐτοῖς δυνάμεων , ἐξ ὧν συνεκρίθησαν .
πάντ  οὖν ὁρᾷς τὰ ἀγαθὰ ἐκ πόνου καθάπερ ἐκ ῥίζης μιᾶς ἐκπεφυκότα καὶ βλαστάνοντα 0 ·
ὃν μήποτε ὑπομείνῃς μεθέσθαι , λήσῃ γὰρ ἅμ αὐτῷ καὶ σωρὸν ἀθρόον ἀγαθῶν μεθέμενος .
ὁ μὲν γὰρ τοῦ σύμπαντος ἡγεμὼν οὐρανοῦ τε καὶ κόσμου καὶ ἔχει καὶ παρέχει οἷς ἂν ἐθέλῃ τὰ ἀγαθὰ μετὰ πάσης εὐμαρείας , ἐπεὶ καὶ τὸν τοσοῦτον κόσμον ἄνευ πόνων πάλαι μὲν εἰργάζετο , νυνὶ δὲ καὶ εἰσαεὶ συνέχων οὐδέποτε λήγει  θεῷ γὰρ τὸ ἀκάματον ἁρμοδιώτατον  , θνητῷ δὲ οὐδενὶ κτῆσιν ἀγαθοῦ δίχα πόνων ἡ φύσις δεδώρηται , ἵνα καὶ ταύτῃ τὸ μακάριον ἐν τοῖς οὖσι μόνον ὁ θεὸς εὐδαιμονίζηται 0 .
δοκεῖ γάρ μοι πόνος τὴν αὐτὴν προσφέρεσθαι δύναμιν τροφῇ ·
καθάπερ γοῦν αὕτη τὸ ζῆν ἐξήρτηκεν ἑαυτῆς συναρτήσασα καὶ τὰ ἐν τῷ ζῆν ἅπαντα ἔργα τε καὶ πάθη , οὕτως καὶ πόνος ἐκκεκρέμακεν ἑαυτοῦ τὰ ἀγαθά .
ὥσπερ οὖν τοῦ ζῆν τοῖς γλιχομένοις τροφῆς οὐκ ἀμελητέον , οὕτως τοῖς τῶν ἀγαθῶν κτήσεως ἐφιεμένοις πόνου προνοητέον ·
ὃ γὰρ πρὸς τὸ ζῆν τροφή , τοῦτο πρὸς τὸ καλὸν πόνος 0 1 ·
ἑνὸς οὖν ὄντος αὐτοῦ μηδέποτε ὀλιγωρήσῃς , ἵνα τὰ πάντα ἀγαθὰ ἀθρόα καρπώσῃ .
οὕτως καὶ γενέσει νεώτερος ὢν πρεσβύτερος νομισθήσῃ καὶ τῶν πρεσβείων ἀξιωθήσῃ ·